|  |
| --- |
| Vidzeme**VIDZEMES** PLĀNOŠANAS REĢIONSReģ. Nr. 90002180246Bērzaines iela 5, Cēsis, Cēsu novads, LV 4101Tālrunis 64116006 [www.vidzeme.lv](http://www.vidzeme.lv), e-pasts: vidzeme@vidzeme.lvCēsīs |

2023. gada 20. aprīlī

**Vidzemes plānošanas reģiona ikgadējā uzņēmēju godināšanas pasākuma “Vidzemes stāsti” nolikums**

1. **Mērķis**

Pasākuma “Vidzemes stāsti” mērķis ir apzināt un godināt aktīvus, radošus un godprātīgus Vidzemes plānošanas reģiona (turpmāk – VPR) uzņēmējus, tādā veidā veicinot uzņēmēju atpazīstamību, veidojot sabiedrībā pozitīvu uzņēmēju tēlu, sekmējot uzņēmējdarbības vides attīstību VPR, kā arī popularizējot labas uzņēmējdarbības prakses piemērus.

1. **Organizatori**
	1. Pasākumu organizē un vada VPR Vidzemes uzņēmējdarbības centrs sadarbībā ar VPR pašvaldībām.
	2. VPR kontaktpersona pasākuma organizēšanas jautājumos ir Jolanta Sausiņa, vidzemes.stasti@vidzeme.lv
2. **Pasākuma norise**
	1. Pasākuma noslēgums – uzņēmēju godināšanas ceremonija tiek organizēta “Vidzemnieku Dārza svētku” ietvaros 2023. gada 16. augustā.
	2. Laika posmā no **2023. gada 9. maija līdz 17. maijam** VPR pašvaldības (11) un ar uzņēmējdarbības atbalstīšanu Vidzemē saistītas organizācijas var izvirzīt godināšanai sava novada uzņēmējus, pieteikuma anketā (Pielikums) norādot nepieciešamo informāciju par Vidzemes stāstu kandidātiem.
	3. Nominēt uzņēmumus var arī citas uzņēmējdarbības atbalsta institūcijas.
	4. Nominēt uzņēmumus var arī Vidzemes uzņēmējdarbības centrs.
	5. Informācija par nominēto uzņēmumu jānosūta uz e-pasta adresi vidzemes.stasti@vidzeme.lv, aizpildot Pielikumā esošo informācijas anketu.
	6. Saņemtos pieteikumus apkopo VPR izveidota komisija, kura sastāv no VPR administrācijas vadītāja, Vidzemes uzņēmējdarbības centra vadītāja, uzņēmējdarbības eksperta un sabiedrisko attiecību speciālista.
	7. VPR komisija, izvērtējot pamatojumu izvirzīto pretendentu nominēšanai un atbilstību atlases kritērijiem, izveido godināmo uzņēmumu sarakstu.
	8. Par katru izvēlēto uzņēmēju VPR sagatavo video sižetu un rakstu “Vidzemes stāsti” digitālajam bukletam.
	9. Saņemto pieteikumu vērtēšanā un gala lēmumu pieņemšanā tiek ievērota iespējami vienlīdzīga uzņēmumu pārstāvniecība katrā no “Vidzemes stāsti 2022” nomināciju kategorijām, kas minētas Nolikuma 5.punktā.
3. **Vispārīgie pretendentu atlases kritēriji.**
	1. Dalībai pasākumā var izvirzīt komercsabiedrības, to filiāles un struktūrvienības, kuras veic saimniecisko darbību VPR administratīvajā teritorijā, kā arī komersantus, lauksaimnieciskās ražošanas vai fiziskas personas, kas reģistrējušas un veic saimniecisko darbību VPR teritorijā.
	2. Nominētajam uzņēmumam nav ilgstošu Valsts ieņēmumu dienesta (VID) administrēto nodokļu (nodevu) parādu, kuru kopsumma ir vērtējama kā būtiska. VPR pārliecinās par nominētā uzņēmuma nodokļu (nodevu) parādu esamību VID nodokļu parādnieku datu bāzē un ir tiesīgs lemt par pretendenta neatbilstību šī punkta nosacījumam.
	3. Nominētais uzņēmums nav ar tiesas lēmumu atzīts par maksātnespējīgu, tai skaitā neatrodas sanācijas procesā vai tiesiskās aizsardzības procesā, tā saimnieciskā darbība nav izbeigta vai saskaņā ar komercreģistrā vai biedrību un nodibinājumu reģistrā pieejamo informāciju tas neatrodas likvidācijas procesā.
	4. Nominētais uzņēmums ir ar pozitīvu reputāciju.
	5. Ja uzņēmums jau bijis nominēts pēdējo trīs gadu laikā, tam šajā laika posmā ir jābūt būtiski pilnveidotam (piem., ieviestas jaunas inovatīvas ražošanas metodes, paplašināti darbības virzieni u.c.).
	6. Uzņēmums atbilst kādai no nominācijām, kas aprakstītas Nolikuma 5.punktā un atbilst nominācijas atlases kritērijiem.
	7. Uzņēmums ir informēts par nomināciju un piekritis sadarboties ar VPR, ja tiks izvirzīts dalībai “Vidzemnieku dārza svētku” godināšanas pasākumā, t.sk. piekritīs filmēšanai video stāstā.
4. **Vidzemes stāstu nominācijas un to atlases kritēriji.**
	1. **Mājražotājs/amatnieks**
		1. Pretendents ražo produkciju no vietējām izejvielām, ražošanas process iespēju robežās ir videi draudzīgs, produkcija ir pieejama gadatirgos un/vai veikalos, pretendentam ir pozitīva reputācija sabiedrībā.
	2. **Saimniecība.**
		1. Saimniecība, kas izveidojusi ilgtspējīgu saimniekošanas praksi, gūst ienākumus no lauksaimnieciskās produkcijas ražošanas un realizācijas, kā arī ir nodrošinājusi apkārtējās vides un teritorijas sakopšanu.
	3. **Eksportspēja.**
		1. Uzņēmums, kas ievērojamu daļu no saražotās produkcijas vai pakalpojuma eksportē vai ir palielinājis eksporta apjomu, vai apguvis jaunus eksporta tirgus.
	4. **Inovācija.**
		1. Uzņēmuma produkta, pakalpojuma un/vai ražošanas procesa inovācija ir nozīmīga vismaz novada mērogā.
	5. **Atbildīgs uzņēmējs**
		1. Uzņēmums, kas savā darbībā pielieto videi un/vai sabiedrībai draudzīgus risinājumus. Šajā nominācijā tiek godināti arī uzņēmēji, kas darbojas pēc sociālās uzņēmējdarbības pamatprincipiem.
	6. **Tūrisma uzņēmējs**
		1. Uzņēmums, kas radījis atpazīstamu un unikālu tūrisma produktu, sniedz kvalitatīvus tūrisma pakalpojumus, veicinot tūrisma nozares attīstību reģionā. Uzņēmums ieņem stabilu nišu tūrisma jomā un sekmē pozitīvu novada tēla veidošanu.
	7. **Debija**
		1. Uzņēmums, kas savu saimniecisko darbību veic ne ilgāk kā divus gadus, ir vērojama pozitīva izaugsme saimnieciskajā darbībā un produkts/ pakalpojums ir pieejams vismaz vietējā tirgū.
	8. **Entuziasts**
		1. Uzņēmējs, fiziska persona vai biedrība, kas papildus uzņēmējdarbībai, sniedz būtisku ieguldījumu novada attīstībā, veicina sabiedrības, t.sk. jauniešu interesi par uzņēmējdarbību, kā arī īsteno pasākumus, kas pozitīvi ietekmē novada un reģiona ekonomisko izaugsmi.
	9. **Cita nominācija**
		1. Uzņēmējs vai uzņēmums, kurš neatbilst nevienai no iepriekš minētajām nominācijām, norādot pamatojumu nominēšanai.
5. **Vidzemes stāstu godināšana**
	1. Godināšanas pasākums notiek “Vidzemnieku dārza svētkos”, kurus organizē VPR.
	2. Godināmie uzņēmēji saņem atzinības rakstus un veicināšanas balvas.
	3. Sagatavotie stāsti tiek publicēti VPR un VPR Uzņēmējdarbības centra mājas lapās, video formātā un digitālajā bukletā “Vidzemes stāsti 2023”.

Administrācijas vadītāja G. Kalniņa-Priede

Pielikums Nr.1

**“Vidzemes stāstu 2023” nominanta pieteikums**

|  |
| --- |
| ***PAŠVALDĪBA/ORGANIZĀCIJA****, kas piesaka nominantu* |
| **Nominētais uzņēmējs/uzņēmums:***[Norādīt nominanta vārdu, uzvārdu vai nosaukumu]* |  |
| **Uzņēmuma galvenie darbības virzieni, īss vispārējs apraksts:***[Aprakstiet nominanta nodarbošanos, piem. – lauksaimniecība, tūrisms, pārtikas ražošana, utt., kā arī īsi aprakstiet, cik ilgi uzņēmums darbojas, cik darbinieku nodarbina, un citu vispārīgu informāciju]* |  |
| **Atbilstošā konkursa nominācija:***[Atzīmējiet vienu vai vairākas nominācijas]* | * *Mājražotājs/amatnieks 2023*
* *Saimniecība 2023*
* *Eksportspēja 2023*
* *Inovācija 2023*
* *Atbildīgs uzņēmējs 2023*
* *Tūrisma uzņēmējs 2023*
* *Debija 2023*
* *Entuziasts 2023*
* *Cita nominācija (norādīt, kāda).*
 |
| **Pamatojums nominēšanai:***[Kas šo uzņēmumu atšķir no citiem līdzīgiem?* *Kāpēc šis uzņēmums atbilst norādītajai nominācijai?**Kāpēc par šī uzņēmuma pieredzi būtu vērtīgi uzzināt citos novados?]* |  |
| **Uzņēmuma kontaktinformācija:** | Kontaktpersona: |
| Tālruņa numurs: |
| E-pasts: |
| Faktiskā adrese: |
| **Citi komentāri:** *[Īpašas piezīmes, piem., uzņēmums saņēmis pašvaldības, valsts vai starptautiska mēroga balvu, vai cita svarīga informācija.]* |  |